Gazdaságinformatikus MSc

Milyen előképzettség szükséges a jelentkezéshez?

1. Teljes kreditérték beszámításával vehető figyelembe a gazdaságinformatikus alapképzési szak.

2. A mérnökinformatikus, programtervező informatikus és üzemmérnök-informatikus alapképzési szakon szerzett oklevéllel rendelkezők szintén jelentkezhetnek a képzésre a meghatározott kreditkövetelmények teljesítésével – az alábbiak szerint:

a) Mérnökinformatikus, programtervező informatikus vagy egyéb elfogadott végzettség (lásd a 3. pontot) esetén – az üzemmérnök-informatikus alapképzés kivételével – a mesterképzésbe való belépéshez szükséges ismeretek összesen 70 kreditértékben:
· [bookmark: _GoBack]természettudományos ismeretek: 10 kredit;
· gazdasági és humán ismeretek: 20 kredit;
· informatikai ismeretek: 40 kredit.
A felvétel feltétele, hogy a jelentkező a felsorolt ismeretkörökből legalább 40 kredittel rendelkezzen. A hiányzó krediteket a Nyíregyházi Egyetem tanulmányi és vizsgaszabályzatában meghatározottak szerint kell megszerezni.

b) Üzemmérnök-informatikus szakképzettség esetén a mesterképzésbe való belépéshez szükséges ismeretek összesen 60 kreditértékben:
· természettudományos alapismeretek: 10 kredit;
· gazdasági és humán ismeretek: 20 kredit;
· informatikai ismeretek: 30 kredit.
A szükséges 60 kredit a mesterképzéssel párhuzamosan, a felvételtől számított két féléven belül is megszerezhető, a Nyíregyházi Egyetem tanulmányi és vizsgaszabályzatában meghatározottak szerint.

3. Más alapképzési vagy mesterképzési szakon szerzett oklevél is elfogadható, amennyiben a korábbi tanulmányok során megszerzett ismereteket az intézmény kreditátviteli bizottsága megfelelőnek ítéli.

